22. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 141.2/79961 της 30 Ιουλ/12  Σεπτ. 1977 (ΦΕΚ Β΄ 869) (Διορθ. Ημαρτ. εν ΦΕΚ Β΄ 973 της 5  Οκτ. 1977). Περί μεταφοράς μαθημάτων φοιτητών της Φυσικομαθηματικής Σχολής του Πανεπιστημίου Αθηνών. Παρέχομεν εις τους φοιτητάς του τέως Φυσιογνωστικού Τμήματος της Φυσικομαθηματικής Σχολής του Πανεπιστημίου Αθηνών, τους καταταγέντας υποχρεωτικώς εις άλλα Τμήματα μετά την κατάργησιν του Φυσιογνωστικού Τμήματος κατά το Πανεπιστημιακόν έτος 1975-76, την δυνατότητα μεταφοράς των χρεωθέντων μαθημάτων εις το επόμενον ή τα επόμενα έτη σπουδών μέχρι του πτυχίου των.  Όσον αφορά εις τα άλλα μαθήματα ισχύουν αι περί μεταφοράς μαθημάτων κείμεναι διατάξεις.  Η παρούσα δημοσιευθήτω δια της Εφημερίδος της Κυβερνήσεως.  